es pt es en gl gl uk es pt en pt en gl es ca gl id es en pt gl en en eu gl lt pt gl en gl en es es en en es es es gl gl gl en es es gl pl pt pt es en pt gl en en gl eu pt en en gl it gl gl nl gl lt es gl gl gl pt gl hu es es en gl gl uk es en es gl gl es gl it gl es pt en pt en es en en hbs_lat es gl gl gl gl gl en es es pt es en en pt es en sv pt es es fr en es gl de en es gl de es gl gl es pt en pt fr es gl ca en gl es gl gl gl es gl gl es gl it gl nb gl en
Un verán con Abdoujaparov
photo_camera Djamolidine Abdoujaparov. AEP
Héctor Cobo / A Arrincadeira
NAQUELES VERÁNS da infancia en Santa Mariña, entre herba seca e moscas rebuldeiras, lembro a chegada do meu pai cada venres coma unha aparición mesiánica. Viña de Lugo, onde quedaba traballando pola semana, e traía sempre un feixe de Marcas vellos cos que eu me entretiña horas.
Repasaba primeiro todas as clasificacións do Tour, a da combatividade incluída. Soñaba con ser Abdoujaparov e viaxar a aquel país lonxano do que proviña e onde toda a xente debía de ter nomes tan deliciosos coma o seu. Soñaba con esprintar por entre as vacas do meu tío como esprintaba Cipollini nos Campos Elíseos e imaxinábame rubindo polas costas de Lóuzara coma un Virenque desatado no Mont Ventoux...
Unha vez debullado o Tour, tocaba adentrarse no mercado de fichaxes. O prato forte. Agardaba a que todos fosen durmir a sesta e o tempo detíñase arredor do xornal. Guerrero fichará polo Madrid. "Guau!", exclamaba, contidamente, para non espertar a ninguén. Fran soa para o Barça. "Non pode ser!", murmuraba, incrédulo. O Atlético presenta ao Tren Valencia. "Seguro que se enche a marcar goles!", vaticinaba coa clarividencia dun mono borracho. Todo era fascinante.
Neste verán raro non queda tempo para esa colección de ruxerruxes que enchía, a partes iguais, as páxinas dos xornais e as ilusións dos seareiros. Hoxe, con internet, as novas xa non chegan a Santa Mariña en feixes de exemplares atrasados. E eu pregúntome con que soñarán agora os nenos de aldea mentres os maiores botan a soneca.
Tour de Francia blog Héctor Cobo A arrincadeira
El Híper Froiz de Carril das Flores es el supermercado más barato de la ciudad de Lugo
Vivir en un portal: "Si me diesen la Risga, me iría a una pensión y no dormiría en la calle"
Casetas casi al precio de un piso
Muere en el Hula uno de los dos heridos en un accidente registrado en Abadín
Olvidan en un bus escolar de Meira a un niño de 4 años al llevarlo al colegio